Ziua Internațională a Femeii este o oportunitate puternică de a ne gândi încă o dată la egalitate și performanță. Și, în acest an, mai mult ca niciodată, după o perioada grea, celebrăm excelența, realizările a zece femei speciale care activează în zece domenii profesionale diferite în judeţul Ilfov.
Evenimentul "Gala Idealul Feminin IF" este dedicat femeilor care reprezintă cu succes zece meserii și domenii profesionale din judeţul Ilfov.
Mircea Badea, alături de Hubert Thuma, Președintele Consiliului Județean Ilfov, Vincențiu Voicu și Ștefan Rădulescu, vicepreședinți ai Consiliului Județean Ilfov și europarlamentarul Cristian Bușoi vor oferi trofeele galei.
Premiile sunt onorifice și nu sunt acordate în urma unui clasament.